नरसी जी को अपमानित करने के लिए उन्हें एक टूटे-फूटे घर में ठहरा दिया। नरसी जी ने झाडू-बुहारू देकर उसे साफ कर उसके द्वार पर एक परदा लगा दिया। सामान की चिट्ठी वहीं रखकर श्रीहरिनाम-संकीर्तन करने लगे। भगवत्कृपा से अगणित पोशाकें-वस्त्राभूषण आकर उस घर में भर गए। नरसीजी ने गाँव के सभी लोगों को सुन्दर मूल्यवान वस्त्र-आभूषण पहनाये, उससे पूरा गाँव शोभायमान हो रहा था। अपने पिताजी के अद्भुत प्रभाव को देखकर उनकी पुत्री अपने अंग में फूली नहीं समाती थी। अपने पति, सास-ससुर आदि को भुलाकर वह आपने पिता के साथ अपने घर को चली आई।